**Reakcia na článok -Znovu rýpu tunel Čebrať –**

uverejnený v Ružomberskom hlase 27.7.2018

Článok predstavuje propagandu NDS a.s. a to podľa hesla „ 100-krat opakovaná lož sa stáva pravdou „ pričom sa nejedná len o klamstva a zavadzanie občanov, ale aj o zneužívanie postavenia verejného činiteľa, znevažovanie občanov a vyzývanie k násiliu .

**p.minister Arpád Érsek**

**spomína petíciu proti výstavbe** – žiadna taká petícia nebola -bola petícia proti výstavbe portálu nad obcou, proti využívaniu miestnych komunikácií ,proti vzdialenosti diaľnice od obce

**označuje občanov ako tých, čo iniciujú protesty** – v skutočnosti sú to občania, ktorých sa výstavba a prevádzka diaľnice priamo dotýka a sú teda dotknutou verejnosťou, ktorá uplatňuje svoje zákonné práva v súlade so zákonom

**tvrdí, že je mierumilovný človek a že sa snaží nájsť zmier** - p. minister by mal mať viac informácií o tom, akým spôsobom bol zmanipulovaný proces povoľovania navrhovateľom, mal by zabezpečiť, aby bol dodržaný zákon a potom nebude nutné hľadať zmier, lebo zákon platí pre všetkých. Ak by NDS a.s.dodržala zákon a dala do posudzovania aj variant V3 – bolo by dnes jasné, ktorý variant je najlepší a neboli v tejto veci žiadne pochybnosti a protesty, pretože zákon prikazuje realizovať najlepší variant . A ak NDS a.s. dala posudzovať variant V0 , ktorý je nerealizovateľný, tak potom aké argumenty ma na to, že nedala posudzovať variant V3 ? - žiadne

**tvrdí, že vyhoveli sme im na 99% , keď ešte majú s tým problém, nech si to s nimi riešia Ružomberčania**

Nevyhoveli ste základnej požiadavke občanov Hrboltovej a ani požiadavke odbornej verejnosti vo variantnom riešení , čo je základný problém. Ostatné pripomienky odstraňovali najvypuklejšie negatívne vplyvy variantu V2 / ktoré si všimla aj laická verejnosť ! / .Vami presadzovane riešenie môže byť nebezpečné pre občanov a ohrozovať celu obec. Je zarážajúce, že verejný činiteľ- minister -chce svojou autoritou vyvolať nepokoje medzi občanmi .

Vyjadrenia investičného riaditeľa NDS a.s. p .J.Hájeka, sú prinajmenšom udivujúce

p.Hájek tvrdí , že

**- výstavba stála 3 roky „ kôli bezpečnosti obyvateľov Hrboltovej** ? „ - p. riaditeľ by mal však dodať, že toto státie spôsobila NDS a.s. , pretože podcenila ekologické riziká a to i napriek IG prieskumom, ktoré do poručovali toto územie obísť. Namiesto toho bol schválený povrchový variant V0 , cez zosuvné územia nad Hrboltovou , ktorý sa ukázal ako nerealizovateľný. Analogické prípady možno vidieť aj na iných úsekoch diaľnice, kde NDS a.s. nielenže nehospodárne premárnila finančne prostriedky nás všetkých, ale aj spôsobuje dopravný kolaps v mestách. Stačilo by, aby sa dodržovala známa zásada „ Najprv vybuduj obchvaty miest a potom ich prepoj ! „ . Takže, ak si majú Ružomberčania podľa výzvy týchto pánov niečo s niekým vybaviť, tak je to v prvom rade s NDS a.s. a s ministerstvom, ktoré svoju úlohu postaviť obchvat v Ružomberku vôbec nezvládli.

**žiadali posúdiť variant V3 - tieto varianty sa posudzovali ešte pred spustením procesu EIA** -  
-pod termínom posudzovanie sa myslí posúdenie vplyvov na životné prostredie podľa zákona č.24/2006 .Tento zákon neumožňuje NDS a.s. vykonať posudzovanie . Treba tu zdôrazniť, že presadzovaný variant V2 je vysoko rizikový, pretože západný portál ako aj samotný tunel je situovaný na šmykových vrstvách zosuvného územia .

**-Hrboltová mala možnosť pripomienkovať tzv.Rozsah hodnotenia v rámci , ktorého žiadne návrhy nepredložila ? -** Hrboltová v rámci pripomienkovania PODALA námietky k Rozsahom hodnotenia včas a v zákonnej  lehote . Vyjadrovala sa aj k zámeru budovania trasy diaľnice , s ktorým navrhovateľ NDS a.s. musí zoznámiť verejnosť . S týmto zámerom nesúhlasili občania Hrboltovej, ktorí to dali najavo, na verejnom prerokovaní, svojimi individuálnymi pripomienkami, petíciou a na základe toho NDS vyplývala povinnosť, zahrnúť navrhovane riešenie do posudzovania. NDS a.s tak neurobila .

**-museli by sme vytvoriť takú obrovskú jamu, žeby sme museli zbúrať celú Hrboltovú** ...? – je to absolútne prekrútenie pravdy a šírenie poplašnej správy – práve navrhovaný variant V2 / uvádzané v EIA / vyžaduje, aby sa prvých 300 m tunela od západného portálu hĺbilo , pretože geomorfologické a prírodné podmienky neumožňujú razenie v zosuvnom území / najkritickejšom na Slovensku /. Nad obcou sa bude budovať stavebná jama minimálne 50 m , hlboká 20 m a dlhá 300 m , pričom sa toto všetko nachádza na šmykových vrstvách zosuvného územia - tak p.Hájek si asi pomýlil varianty, pretože my hovoríme o variante V3, ktorý je vedený popod horninový masív, mimo zosuvného územia , s portálom mimo obce

**NDS medializuje video o D1 v Hrboltovej**

NDS a.s. zmedializovala video, ktoré idealizuje výstavbu D1 v Hrboltovej a vo viacerých oblastiach občanov zavádza . Keď sa prezentoval zámer výstavby , mali byť občania informovaní cez enviroportál, aby aspoň schematicky videli, do akej miery sa ich diaľnica dotýka a aké sú riziká. Nič také nebolo k dispozícii. A preto považujeme dnes prezentované video za manipulovanie s verejnou mienkou zo strany NDS a.s. , pretože u nezainteresovaného diváka vytvára dojem , že nie je s čím nesúhlasiť a to i napriek tomu, že v Záverečnom stanovisku je uvedených 154 opatrení na elimináciu rizík tohto riešenia .

Zavádza verejnosť v tom, že prezentovane riešenie je jediné možné, neinformuje občanov, že tunel  V2 nie je vedený v zosuvnom území, neupozorňuje na environmentálne riziká, ktoré toto riešenie môže spôsobiť v súvislosti s podzemnými vodami, geologickými anomáliami v obci, poškodením majetku občanov a pod. Video nezobrazuje trvalé prístupové komunikácie, ktoré sa cez obec nedajú vybudovať .

ZÁVER

Predstavitelia štátu dnes využívajú svoje postavenie a spolu s NDS burcujú verejnú mienku na základe tzv. verejného záujmu . Výstavba diaľnice je verejný záujem, ale nad ním stojí vyšší verejný záujem a to je dodržiavanie zákona a demokratických hodnôt, a pri tak dôležitej a rizikovej stavbe, to platí obzvlášť.

Áno, pokiaľ nie je iné riešenie , tak musia občania strpieť ťarchu výstavby aj prevádzky. Ale ak existuje vhodnejšie riešenie , ktoré malo byť posúdené a kompetentní porušujú predpisy, ignorujú pripomienky občanov, zamietajú a zatajujú ich, tak potom sa občan musí dovolávať svojich práv .

Manipulácia s verejnou mienkou je nebezpečná, zvlášť ak ju vykonáva vládna moc. Je len na občanoch Mesta Ružomberka ako sa rozhodnú.

Výbor Msč Hrboltová

OZ ZDRAVÝ DOMOV

V Hrboltovej 3.8.2018

**Túto reakciu odmietol Ružomberský hlas zverejniť !**